Duphalac 667 mg/ml belsőleges oldat - Pingvin Patika
5099151007025
A Duphalac oldat növeli a széklet víztartalmát, lágyabbá teszi a székletet és megkönnyíti annak továbbhaladását.
Egységár: 1322 Ft / db
Értékelje a következő terméket:Duphalac 667 mg/ml belsőleges oldat
Székrekedés, továbbá bizonyos fajta májbetegségek kezelésére szolgáló gyógyszer. Ezen túlmenően alkalmazása javasolt minden olyan esetben, amikor orvosi szempontból lágy széklet indokolt, ill. kerülendő az erőlködés: aranyér, bélműtétek után, stb.
Általában az orvos által előírt adagban és ideig alkalmazható.
Nem alkalmazható galaktóz- és laktózérzékenység, valamint bélelzáródás esetén.
Ha az orvos másképpen nem rendeli, idült székrekedés esetén, ill. ha lágy széklet indokolt, az alábbi adagolás javasolt:
Kezdő adag Fenntartó adag
Felnőtteknek 10-45 ml 10-25 ml
7-14 éves gyermekeknek 15 ml 10-15 ml
1-6 éves gyermekekek 5-10 ml 5-10 ml
Csecsemőknek 5 ml 5 ml
Székrekedésnél a napi adagot lehetőség szerint egyszerre, reggeli közben kell bevenni.
A szirupot az üveg kupakján levő ml-es beosztású mérce segítéségével kell kimérni.
A szirupot lehet vízzel vagy más folyadékkal higítani.
Normális székletre 1-2 nap múlva lehet számítani. Ha 2 nap alatt nem jelentkezik eredmény, célszerű növelni az adagot.
A napi adagot általában néhány nap elteltével - az egyéni székletnek megfelelően - csökkenteni lehet.
Amennyiben a székrekedés néhány nap elteltével sem reagál a kezelésre vagy huzamosabb kezelés után visszatér, az orvos tanácsát kell kérni.
A kezelés kezdetén puffadás, hasmenés jelentkezhet.
A székrekedésben alkalmazott átlagos adagok nem okoznak problémát a cukorbetegnek. Jóval nagyobb adagok (bizonyos májbetegségeknél)
alkalmazásánál azonban esetleg számolni kell a szirup energiatartalmával:
10 ml szirup energiatartalma 31 kJ = 7 kcal.
A készítmény alkalmazható terhesség és szoptatás idején is.
Eltartása: szobahőmérsékleten (10-25 °C alatti hőmérsékleten), közvetlen napsugárzástól és fagyástól védve.
Betegtájékoztató OGYI-eng. száma: 2880/40/98.